Επιλέξαμε το σπίτι για διαμονή τεσσάρων ενηλίκων και ενός μικρού μωρού για ένα ταξίδι μας στη Θεσσαλονίκη για δουλειά. Η εμπειρία μας ήταν γενικά καλή αλλά είχε ένα μεγάλο αρνητικό.
Η τοποθεσια είναι άριστη, ιδανική για να κινηθείς στο κέντρο αλλά και στην Έκθεση. Το σπίτι όμορφο και πρακτικό- πολλες κρεμάστρες, άριστα εξοπλισμένη κουζίνα. Η επικοινωνία καλή και όσον αφορά ερωτήσεις μας και όσο αφορά την άφιξη αλλά και την αντικατάσταση σεντονιών όταν λερώθηκαν (αν και θα έπρεπε να υπάρχει έστω ένα δεύτερο σεντόνι για διαμονή τεσσάρων ημερών πιστεύω).
Ωστόσο υπάρχουν κάποια αρνητικά:
1. Το σπίτι δεν μπορεί να κοιμίσει 4 άτομα αρα η καταχώρηση είναι ψευδής. Υπάρχει ένα διπλό κρεβάτι και ένας δερμάτινος καναπές ακατάλληλος για ύπνο. Κουτσα στραβά κοιμάται ένας αλλά ο δεύτερος πρέπει να κοιμηθεί σε ένα σημείο με δυο στρώματα, ένα μαλακό και ένα σκληρό, με ξύλινο διαχωριστικό. Είναι αδύνατο να κοιμηθεί, ξαπλωσαμε εναλλάξ εκεί και μείναμε άυπνοι. Είχα ενημερώσει μάλιστα από την αρχή ότι είμαστε τέσσερις αλλά δεν προ ειδοποιηθήκαμε. Όταν φτάσαμε, ο κ. Σάκης είπε ότι ίσως να είναι δύσκολο να κοιμηθούν δυο στον καναπέ, δεν καταλαβαίνω όμως γιατί η καταχώρηση γράφει για 4 guests αν ο ένας δεν μπορεί να κοιμηθεί. Θα είχαμε επιλέξει άλλο σπίτι, ψάξαμε άλλωστε για ξενοδοχείο όταν διαπιστώσαμε το πρόβλημα επιτόπου αλλά πλέον δεν υπήρχε τίποτα στην πόλη.
2. Ο χώρος έχει πολλή υγρασία, επομένως τίποτα δεν μπορεί να στεγνώσει, π.χ. Πετσέτες μπάνιου, αλλά και έξω δεν μπορέσαμε να απλώσουμε καθώς είχε περιστέρια και μύγες. Ένας αφυγραντηρας ίσως βοηθούσε.